|  |  |  |
| --- | --- | --- |
| ГРБОВИ ЗА МЕМОРАНДУМ | Република Сербия  Автономна покраїна Войводина  **Покраїнски секретарият за образованє, предписаня,**  **управу и национални меншини – национални заєднїци**  Булевар Михайла Пупина 16, 21000 Нови Сад  Тел.: +381 21 487 46 02  ounz@vojvodinа.gov.rs | |
|  | ЧИСЛО: 000229399 2025 09427 001 001 000 001 | ДАТУМ: 17.4.2025. року |

На основи члeна 16. пaсус 5. и 24. пасус 2. Покраїнскей скупштинскей одлуки о покраїнскей управи («Службени новини АПВ», число 37/14, 54/14 – др. одлука, 37/2016, 29/17, 24/19, 66/20 и 38/21), члена 8. Покраїнскей скупштинскей одлуки о додзельованю буджетних средствох за финансованє и софинансованє програмних активносцох и проєктох у обласци основного и штреднього образованя и школярского стандарду у Автономней покраїни Войводини («Службени новини АПВ», число 14/2015 и 10/2017), члена 11. роздїл 06 и 23. пасус 1. и 4. Покраїнскей скупштинскей одлуки о буджету Автономней покраїни Войводини за 2025. рок («Службени новини АПВ», число 57/24), члена 9. Правилнїка о условийох реґресованя превоженя школярох штреднїх школох у АП Войводини («Службени новини АПВ», число 7/23 и 5/24), а по запровадзеним Конкурсу за реґресованє превоженя школярох штреднїх школох у Автономней покраїни Войводини за 2025. рок («Службени новини АПВ», число 6/25) и на основи Ришеня покраїнского секретара за образованє, предписаня, управу и национални меншини – национални заєднїци, число: 001642201 2024 09427 002 001 000 001 04 007 од 10.6.2024. року, заменїца покраїнског секретара, приноши

**РИШЕНЄ**

**О РОЗПОДЗЕЛЬОВАНЮ БУДЖЕТНИХ СРЕДСТВОХ ПОКРАЇНСКОГО СЕКРЕТАРИЯТУ ЗА ОБРАЗОВАНЄ, ПРЕДПИСАНЯ, УПРАВУ И НАЦИОНАЛНИ МЕНШИНИ - НАЦИОНАЛНИ ЗАЄДНЇЦИ ЗА РЕҐРЕСОВАНЄ ПРЕВОЖЕНЯ ШКОЛЯРОХ ШТРЕДНЇХ ШКОЛОХ НА ТЕРИТОРИЇ АП ВОЙВОДИНИ ЗА 2025. РОК**

**I**

З тим ришеньом ше утвердзує розподзельованє средствох за **реґресованє превоженя школярох штреднїх школох у Автономней покраїни Войводини у 2025. року** по *Конкурсу за реґресованє превоженя школярох штреднїх школох на териториї АП Войводини за 2025. рок число: 000229399 2025 09427 001 001 000 001 од 29. 01. 2025. року (* у дальшим тексту: Конкурс).

**II**

Од планованих средствох за реґресованє превоженя школярох штреднїх школох за 2025. рок, хтори з Конкурсом розписани у суми 151.000.000,00 динари, з тим ришеньом ше розпоредзує вкупну суму за 44 општини, односно городи у АП Войводини хтори поднєсли прияви на Конкурс. Висина средствох по општинох и городох одредзена на основи критериюмох яки утвердзени зоз Правилнїком о условийох реґресованя превоженя школярох штреднїх школох у АП Войводини.

**III**

Розподзельованє средствох зоз точки II того ришеня по општинох и городох у АП Войводини дате у Прилогу хтори видруковани ґу тому ришеню и хтори його часц (Розподзельованє средствох за реґресованє превоженя школярох штреднїх школох на териториї АП Войводини за 2025. рок – Таблїчка число 2).

**IV**

Средства з точки II того ришеня предвидзени з Покраїнску скупштинску одлуку о буджету Автономней покраїни Войводини за 2025. рок („Службени новини АПВ“, число 57/24) у рамикох Роздїлу 06 – Покраїнски секретарият за образованє, предписаня, управу и национални меншини – национални заєднїци, Програма 2007 – Потримовка у образованю школярох и студентох, Програмна активносц 1005 – Реґресованє превоженя школярох штреднїх школох, функционална класификация 960 – Помоцни услуги образованю, економска класификация 463 – Трансфери иншим уровньом власци, 4631 – Чечуци трансфери иншим уровньом власци, субаналитични конто 463132 – Наменково трансфери уровню городох и 463142 – Наменково трансфери уровню општинох, жридло финансованя 01 00 – Общи приходи и приманя буджету, а преноши ше их хасновательом у складзе зоз прилївом средствох до буджету АП Войводини, односно ликвиднима можлївосцами буджету.

**V**

Секретарият информує општини и городи о розподзельованю средствох яке утвердзене з тим ришеньом.

**VI**

Секретарият обовязку ґу општином и городом пребера на **основи контракту у писаней форми.**

**VII**

Тото ришенє конєчне и процив нього нє мож хасновац правне средство.

**VIII**

За вивершенє того ришеня ше задлужує Сектор за материялно-финансийни роботи Секретарияту.

Ришенє доручиц:

1. Сектору за материялно-финансийни роботи Секретарияту
2. Архиви

**П.О. ПОКРАЇНСКОГО СЕКРЕТАРА,**

**ЗАМЕНЇЦА ПОКРАЇНСКОГО СЕКРЕТАРА,**

**Сладяна Бурсач**